དགའ་མིན་སྐྱིད་མིན་མགུར་འདི་སྐྱོ་བས་བཞེངས་སོ།
རང་ལུས་སྤེན་མའི་མྱུ་གུར་ལོ་འདབ་རྒྱས་དུས། །
འཇིག་རྟེན་འཁོར་བའི་འགྲོ་ལུགས་ངང་གིས་རྟོགས་སོང་། །
ན་མཉམ་གསར་སྐྱེས་འདབ་བརྒྱ་གང་མང་མཆིས་ཀྱང་།
།
སེམས་ཀྱི་བུང་བ་འཁོར་ས་ལྷ་མོའི་བཞིན་པད། །
སྣ་མང་ཡིད་དགའ་བཀྲ་བའི་རྩྭ་ཐང་གཞི་ཡི། །
1
རྒྱུ་སྐར་གྲངས་ལ་འཕྱ་བའི་ལུག་ཁྱུའི་རྗེས་ནས། །
“ཨ་ལ་རོགས་ལོའི”དབྱངས་རྟ་ལྷོད་ཀྱིས་བཀུགས་དུས། །
མེ་ཟླུམ་འཚབ་ནས་ནུབ་རིར་བཞུད་པ་མ་ཚོར། །
འཁྲིལ་ལྡེམ་སྐེད་སྐབས་མཚར་བོ་ཨ་ཤྭད་ཐཱ་ཡི། །
རྐང་ལག་ཡལ་འདབ་གཡོ་བཞིན་ཞབས་བྲོ་ལྡིང་ཚེ།
རྩ་གསུམ་ལྷ་ཡི་སྲས་མོའི་གར་ཉམས་དེ་ཡང་། །
རླུང་གིས་སྤུར་བའི་ལུག་གི་ཐོ་དང་ཁྱད་ཅི། །
དཀར་བོ་གངས་ཀྱི་མདངས་ལྡན་ང དན་སྟེང་ནས།
།.. །
ཨ་ལོང་སྟོང་དུ་འཁྱིལ་བའི་ཚར་ལྭའི་ནང་དུ། །
ཁྱོད་དང་ལྷན་ཅིག་བདེ་ཆེན་རྩེད་འཇོར་ག
་ཆེན་རྩེད་འཇོར་གཡེང་དུས། །
གཏི་མུག་གཉིད་ཀྱི་གླ་བོ་གློ་བུར་བྲོས་སོང་།
དེའི་ཚེ་ཞིམ་མངར་མདངས་ལྡན་འོ་ཞིག་བྱེད་བཞིན།
97

དམར་ཆུང་བྱི་རུ་ཉེར་གཅིག
གསེར་ནག་མཛུབ་དཀྲིས་བླངས་ཏེ་ང་ལ་ཕུལ་ཞོར།
འགྱུར་མེད་བརྩེ་སེམས་མཚོན་ཞེས་སྙིང་གཏམ་སྨྲས་པ། །
རྡོ་བརྐོས་རི་མོ་ཇི་བཞིན་སྙིང་ན་ཝལ་ལེ། །
འབྱུང་འགྱུར་འཚོ་བའི་ཁྲོད་དུ་ཁྱོད་དང་ལྷན་ཅིག །
བུ་རབས་ཚ་རྒྱུད་སྤེལ་བའི་ལས་སྐལ་རྙེད་ན། །
སྲིད་གསུམ་དབང་དུ་བསྒྱུར་མཛད་མི་རྗེར་བསྐོ་ཞེས། །
གེ་སར་དངོས་སུ་ཕེབས་ཀྱང་འགྲོ་བློ་མེད་ཟེར། །
སྙིང་གཏམ་གང་གཱའི་ཆུ་རྒྱུན་དལ་གྱིས་འཕྱོ་དུས། །
ཁྲེལ་མེད་སྐྱ་རེངས་བུ་མོའི་འཛུམ་དཀར་འཕྱུར་སོང་། །
ཡུད་ཙམ་སྒུག་རོགས་གནོངས་དང་སྐྱ་རེངས་ཕོ་ཉ། །
སྙིང་གཏམ་གང་གཱའི་ཆུ་རྒྱུན་འཛད་མཐའ་མི་འདུག །
ང་ལ་འཇིགས་སྣང་སྟེར་བའི་སྒོ་ཁྱི་བཙན་པོར། །
ཕངས་མེད་རྡོ་ལོག་འཕེན་ཞོར་ཕར་ལ་བདས་ནས། །
བཞོན་པའི་སྣ་ཐག་གྲོལ་ཞོར་ནམ་ཡོང་འདྲི་དུས། །
ཁྱིམ་མཚེས་རྒན་མོའི་ཧབ་ཆ་སྙིང་ལ་ཨེ་གཟན། །
དབང་ཆེན་སློབ་གྲྭའི་བརྡ་ཐོ་ལག་རྩེར་སོན་བྱུང་། །
དྲིན་ཆེན་སློབ་དཔོན་དག་གི་ལེགས་བཤད་འཐུའམ། །
འདང་ཆེན་ཁྱོད་དང་ལྷན་དུ་འཁོར་བ་སྐྱོང་ངམ། །
སྐྱབས་ཆེན་དཀོན་མཆོག་གསུམ་གྱིས་ལམ་སྟོན་མཛོད་ཅིག །
98

ཚིགས་བཅད་སྙན་ངག་གཡང་དཀར་ལུག་ཁྱུའི་འབའ་སྒྲས་དྲངས་པའི་མདའ་གསུམ་པ།
ཆ་མེད་ཡུལ་གྲུ་འགྲིམ་དགོས་བརྡ་ཐོ་འབྱོར་དུས། །
བདག་མེད་སེམས་ཀྱི་ཡོད་ཚད་འདི་ནས་ལུས་སོང་། །
སླད་མེད་བརྩེ་འདང་གསོན་པོ་སེམས་ལ་ཉོར་དང་། །
མུ་མེད་རྩྭ་ཐང་སྟེང་ནས་སླར་ཡང་མཇལ་ཡོང་། །
རྨ་ལྷོ་དགེ་ཐོན་སློབ་གྲྭའི་སྐྱེད་མོས་ཚལ་ན། །
རྒྱང་རིང་བུང་བ་འདྲེན་ནུས་མཛེས་མ་མང་རུང་།
སེམས་པའི་ཡོད་ཚད་ཁྱེར་བའི་ལྷ་མོ་མེད་ན། །
སྨན་ཆུང་བུ་མོའི་ཞལ་ལ་ལྟ་འདོད་མི་སྐྱེ།
དབང་མེད་ལུས་ཀྱི་ཕུང་བོ་སློབ་གྲྭར་གནས་ཀྱང་། །
བདག་མེད་སེམས་ཀྱི་རྟ་ཕོ་ཁྱོད་སར་ཤོར་སོང་།
གྲོགས་མེད་ཁེར་རྐྱང་འཚོ་བའི་བུ་ཆུང་ང་ལ།
མཉམ་མེད་རྒྱལ་བའི་སྲས་པོས་སྙིང་རྗེ་མཛོད་ཅིག
རིང་མིན་ཐུང་མིན་མི་ཚེའི་ཕྱེད་ཀ་ཡོལ་དུས། །
ཕར་མིན་ཚུར་མིན་སེམས་པའི་འདུར་རྒྱུག་བྱས་སོང་། །
དལ་མིན་བྲེལ་མིན་ཉི་མ་འཁྱོལ་ཐབས་མེད་པས། །
དགའ་མིན་སྐྱིད་མིན་མགུར་འདི་སྐྱོ་བས་བཞེངས་སོ། །
1995 -- 5-5ལ་རྨ་ལྷོ་ཁུལ་དགེ་ཐོན་སློབ་གྲྭ་ནས།
· 99 .

དམར་ཆུང་བྱི་རུ་ཉེར་གཅིག